** **

Приложение № 1 към Заповед № РД09-163 от 21.02.2025 год.

**Стратегически план за развитие на земеделието и селските райони на Република България за периода 2023-2027 г.**

**Условия за кандидатстване**

**със заявления за подпомагане по**

**Интервенция**

|  |
| --- |
| „**ІІ.Г.13 - Намаляване загубата на биологично разнообразие, опазване на горските местообитания и намаляване на незаконните дейности в горските територии**“ |



**Европейският земеделски фонд за развитие на селските райони**

**Съдържание:**

[**1.** **Използвани съкращения:** 2](#_Toc190959248)

[**2.** **Определения:** 4](#_Toc190959249)

[**3. Основна цел, очаквани резултати и принос към специфичните цели:** 7](#_Toc190959250)

[**4.** **Териториален обхват:** 8](#_Toc190959251)

[**5. Бюджет по приема:** 8](#_Toc190959252)

[**6. Размер на финансовата помощ за конкретно заявление за подпомагане:** 8](#_Toc190959253)

[**7. Допустими кандидати/бенефициенти:** 8](#_Toc190959258)

[**8. Допустими дейности/инвестиции:** 10](#_Toc190959259)

[**9. Условия за допустимост на дейностите/инвестициите, в т.ч. срок за изпълнение на одобрените заявления за подпомагане:** 10](#_Toc190959260)

[**10. Допустими разходи:** 10](#_Toc190959261)

[**11. Условия за допустимост на разходите и избрана система за оценка на обоснованост на разходите:** 11](#_Toc190959262)

[**12. Критерии за подбор и предварителна оценка:** 13](#_Toc190959263)

[**13. Приложим режим на минимални/държавни помощи** 15](#_Toc190959264)

[**14. Изискуеми документи, в т.ч. документи, доказващи съответствие с критерии за подбор/оценка:** 16](#_Toc190959265)

[**15. Подаване и разглеждане на заявления за подпомагане:** 16](#_Toc190959266)

[**16. Други специфични условия:** 17](#_Toc190959267)

[**17. Приложения към условията за кандидатстване:** 18](#_Toc190959268)

# **Използвани съкращения:**

|  |  |
| --- | --- |
|  |  |
| БФП | Безвъзмездна финансова помощ |
| ДФЗ | Държавен фонд „Земеделие“ |
| ДДС | Данък върху добавената стойност |
| ДПП | Дирекция на природен парк |
| ЕС | Европейски съюз |
| ЕК | Европейска комисия |
| ЕСИФ | Европейски структурни и инвестиционни фондове |
| ЕЗФРСР | Европейски земеделски фонд за развитие на селските райони |
| ЗБР | Закон за биологичното разнообразие |
| ЗВ | Закон за водите |
| ЗГ | Закон за горите |
| ЗДДС | Закон за данък върху добавената стойност |
| ЗК | Закон за кооперациите |
| ЗОП | Закон за обществените поръчки |
| ЗООС | Закон за опазване на околната среда |
| ЗПЗП | Закона за подпомагане на земеделските производители |
| ИАГ | Изпълнителна агенция по горите |
| КЕП | Квалифициран електронен подпис |
| МЗХ | Министерство на земеделието и храните |
| МОСВ | Министерство на околната среда и водите |
| СЕУ | Система за електронни услуги |
| РДГ | Регионална дирекция по горите |
| РУО | Ръководител на управляващият орган |
| СЕУ | Система за електронни услуги |
| СПРЗСР | Стратегическия план за развитието на земеделието и селските райони на Република България за периода 2023 – 2027 г. |
| УО | Управляващ орган |
| Регламент (ЕС) № 2021/2115 | Регламент (ЕС) 2021/2115 на Европейския парламент и на Съвета от 2 декември 2021 година за установяване на правила за подпомагане за стратегическите планове, които трябва да бъдат изготвени от държавите членки по линия на общата селскостопанска политика (стратегически планове по ОСП) и финансирани от Европейския фонд за гарантиране на земеделието (ЕФГЗ) и от Европейския земеделски фонд за развитие на селските райони (ЕЗФРСР), и за отмяна на регламенти (ЕС) № 1305/2013 и (ЕС) № 1307/2013 (ОВ, L 435/1 от 6 декември 2021 г.), |
| Регламент (ЕС) 2021/2116 | Регламент (ЕС) 2021/2116 на Европейския парламент и на Съвета от 2 декември 2021 година относно финансирането, управлението и мониторинга на общата селскостопанска политика и за отмяна на Регламент (ЕС) № 1306/2013 (ОВ, L 435/187 от 6 декември 2021 г.) |
| [Регламент (ЕС) № 1303/2013](apis://Base=APEV&CELEX=32013R1303&ToPar=Art61_Par3_Letб&Type=201) | [Регламент (ЕС) № 1303/2013](apis://Base=APEV&CELEX=32013R1303&ToPar=Art61_Par3_Letб&Type=201) на Европейския парламент и на Съвета от 17 декември 2013 г. за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, и за отмяна на [Регламент (ЕО) № 1083/2006 на Съвета](apis://Base=APEV&CELEX=32006R1083&Type=201) (ОВ, L 347/320 от 20 декември 2013 г.). |
| Наредба № 4 от 2024 г. | Наредба № 4 от 2024 г. за реда за предоставяне на безвъзмездна финансова помощ, за сключване и изменение на административни договори, за налагане на административни санкции за интервенциите по чл. 73, 74, 75, чл. 77, параграф 1, букви „а“, „в“–„е“ и чл. 78 от Регламент (ЕС) 2021/2115, за условията и реда за изплащане, за отказ за изплащане и намаления на плащанията, и за оттегляне на изплатената финансова помощ за интервенциите по чл. 73, 74, 75, 77 и 78 от същия регламент. |
| Наредба № 105 от 2006 г. | Наредба № 105 от 2006 г. за условията и реда за създаване, поддържане, достъп и ползване на Интегрираната система за администриране и контрол. |

# 

# **Определения:**

|  |  |  |
| --- | --- | --- |
| 1. | Административен договор | Договор по чл. 52, ал. 4 от ЗПЗП, който урежда правата, задълженията и отговорностите на страните, включително основанията за изискуемост на финансовата помощ. |
| 2. | Административни проверки | Проверки съгласно разпоредбата на чл. 72 от Регламент (ЕС) 2021/2116 на Европейския парламент и на Съвета от 2 декември 2021 година относно финансирането, управлението и мониторинга на общата селскостопанска политика и за отмяна на Регламент (ЕС) № 1306/2013. |
| 3. | Дирекция на природен парк | ДПП е специализирано териториално звено на Изпълнителната агенция по горите (ИАГ), създадена със заповед на изпълнителния директор на ИАГ, на основание чл. 159 от Закона за горите. Дирекцията осъществява координация, методическо ръководство и контрол по прилагане на законодателството в областта на горите и опазването на околната среда в териториалния й обхват на дейност. |
| 4. | Район на дейност на РДГ | По смисъла на Закона за горите:  Обхваща цялата територия на една или повече области по смисъла на Закона за административно-териториалното устройство на Р България. |
| 5. | Територия, върху която ДПП изпълнява функциите си | Териториалния обхват на дейност, определен в Заповед на Министъра на околната среда и водите, както и териториите на Защитените зони в границите на природния парк; |
| 6. | Регионална дирекция по горите | Регионалната дирекция по горите е структура на ИАГ, създадена със заповед на Изпълнителния директор на ИАГ на основание чл. 158, ал.1 от Закона за горите. Осъществява функциите на Изпълнителната агенция по горите в определения ѝ район на дейност. |
| 7. | Гора | По смисъла на Закона за горите е:  а) земи, заети от горскодървесна растителност с площ не по-малка от един декар, височина на дървостоя в зряла възраст не по-малко от 5 м, широчина на насаждението, измерена между стъблата на крайните дървета, не по-малко от 10 м, и проекция на короните не по-малка от 10 на сто от площта на насаждението;  б) площи, които са в процес на възобновяване и все още не са достигнали, но се очаква да достигнат минимална проекция на короните 10 на сто и височина на дърветата 5 м;  в) площи, които в резултат на антропогенна дейност или естествени причини са временно обезлесени, но подлежат на възобновяване;  г) защитни горски пояси, както и ивици от дървета с площ, по-голяма от един декар, и широчина над 10 м;  д) насаждения в системи и съоръжения за предпазване от вредното въздействие на водите;  е) клекови формации;  ж) съобщества от дървесни или храстови видове, разположени край водни обекти. |
| 8. | Дрон | Квадрикоптери с продължителносто мин. 40 мин., оборудвани с: термокамера и/или Лидар сензор; RGВ ĸaмepa и ІМU c виcoĸa тoчнocт; 15 км максимален обхват; 6-посочно сканиране и позициониране; работен диапазон от -20°C до 50°C; лaзepeн дaлeĸoмep; ІР44 зaщитa; Aĸтивнa cтaбилизaция нa изoбpaжeниeтo и ЕІЅ  Hoщeн peжим; пoддъpжaщ 3 вpъщaния;  обxвaт нa oтĸpивaнe: 450m (80% oтpaжaтeлнa cпocoбнocт, 0 klх); софтуер за дрона. |
| 9. | Заявление за подпомагане | Заявление, подадено в СЕУ, заедно с всички изискуеми документи, както и съвкупността от материални и нематериални активи и свързаните с тях разходи, заявени от кандидата и определени за допустими за финансиране по интервенцията от Стратегическият план. |
| 10. | Изкуствено създадени условия | Всяко установено условие по смисъла на чл. 62 от Регламент (ЕС) № 2021/2116. |
| 11. | Интервенция | Инструмент по смисъла на §1 т. 34 от допълнителните разпоредби на ЗПЗП. |
| 12. | Независими оферти | Оферти, подадени от лица, които не се намират в следната свързаност помежду си или спрямо кандидата:  а) едното участва в управлението на дружеството на другото;  б) съдружници, с изключение на съдружници в дружествата по чл. 357 от Закона за задълженията и договорите, които са създадени с друга цел;  в) съвместно контролират пряко трето лице;  г) участват пряко в управлението или капитала на друго лице, поради което между тях могат да се уговарят условия, различни от обичайните;  д) едното лице притежава повече от половината от броя на гласовете в общото събрание на другото лице;  е) лицата, чиято дейност се контролира пряко или косвено от трето лице – физическо или юридическо. |
| 13. | Непреодолима сила и извънредни обстоятелства | Обстоятелства по смисъла на чл. 3 от Регламент (ЕС) 2021/2116. |
| 14 | Нередност | Нередност по смисъла на член 1, параграф 2 от Регламент (ЕО, Евратом) № 2988/95 на Съвета от 18 декември 1995 година относно защитата на финансовите интереси на Европейските общности (ОВ, L 312/1 от 23 декември 1995 г.):  „Нередност“ означава всяко нарушение на разпоредба на правото на Европейския съюз, в резултат на действие или бездействие от икономически оператор, което е имало, или би имало за резултат нарушаването на общия бюджет на Съюза или на бюджетите, управлявани от него, или посредством намаляването или загубата на приходи, произтичащи от собствени ресурси, които се събират направо от името на Съюза или посредством извършването на неоправдан разход, включително и приложимата национална нормативна уредба. |
| 15. | Общи разходи | Разходи, свързани с изготвяне и подаване на заявление за подпомагане, и с изпълнение и отчитане на съответния проект, в т.ч. разходи за предпроектни проучвания, хонорари за архитекти, инженери и консултанти, управление на проекта. |
| 16. | Оперативни разходи | Разходите за поддръжка, наеми, застраховка, както и други разходи, възникнали при изпълнение на договори за лизинг, марж/печалба за лизингодателя, разходи за лихви, разходи за неустойки и такси, и режийни разходи. |
| 17. | Принос в натура | Предоставяне на земя или друг недвижим имот, оборудване или суровини, проучване или професионална работа или неплатен доброволен труд, за които не са правени плащания, подкрепени от фактура или друг еквивалентен на фактура платежен документ. |
| 18. | Публични разходи | Всеки принос за финансирането на операции, чийто източник е бюджетът на национален, регионален или местен публичен орган, бюджетът на Съюза, отпуснат за ЕФГЗ и ЕЗФРСР, бюджетът на публичноправни организации или бюджетът на сдружения на публични органи или на публичноправни организации. |
| 19. | Рефинансиране на лихви | Възстановяване на извършените разходи за лихви по заеми. |
| 20. | Специализирана теренна екипировка | Включва: противопожарно теренно облекло; лицева предпазна маска с филтър; теренни обувки; обикновени и електрони клупи; висотомери в т.ч. с битерлих и висотомери с възможност за мерене на разстояния и ъгли; далекомери; бодикамери; фоторегистратори за автомобили; ролетки; каски, ръкавици; светлоотразителни жилетки. |
| 21. | Стопанска дейност | Всяка дейност, която се състои от предлагане на стоки или услуги на пазара, (Съгласно Известие на Комисията относно понятието за държавна помощ, посочено в чл. 107, пар. 1 от ДФЕС (2016/С 262/01). |
| 22. | Съпоставими оферти | Оферти, които отговарят на запитването за оферта на кандидата и съдържат:  а) еднотипни основни технически характеристики – в случаите, когато се кандидатства за разходи за закупуване на машини;  б) общо съпоставим капацитет на оборудването – в случаите, когато се кандидатства за разходи за закупуване на оборудване или производствени линии, съставени от различни машини, съоръжения и оборудване; |

# **3. Основна цел, очаквани резултати и принос към специфичните цели:**

|  |
| --- |
| **Целите на интервенцията са:**   1. Да допринесе за смекчаване и адаптиране към промените в климата. 2. Да намали незаконните дейности в горските територии. 3. Да допринесе за спиране на загубата на биологично разнообразие.   **Очакваните резултати от прилагане на интервенцията:**   1. Да допринесе за подобряване работата на горския сектор. 2. Подкрепя дейности, които допринасят за екологична устойчивост и постигане на смекчаване на климата и адаптационните цели в селските райони.   **Принос към специфични цели:**  SO4 Допринася за смекчаването на и адаптирането към промените в климата, включително чрез намаляване на излъчването на парниковите газове и подобряване поглъщането на въглерод, както и насърчава устойчивата енергия; |

# **4.** **Териториален обхват:**

|  |
| --- |
| Дейностите по интервенцията се осъществят на територията на Република България. |

# **5. Бюджет по приема:**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Общият размер на бюджета за подкрепа по подадените заявления в периода на прием е в размер на левовата равностойност на 6 000 000 евро (11 734 800,00 лева). Левовата равностойност е определена по официален курс на Европейската централна банка, а именно: EUR 1 = BGN 1.9558.   |  |  |  | | --- | --- | --- | | **Общ размер на БФП** | **Средства от Европейския земеделски фонд за развитие на селските райони (ЕЗФРСР)** | **Национално съфинансиране** | | 6 000 000 евро | 2 400 000 евро | 3 600 000 евро | | 11 734 800 лева | 4 693 920 лева | 7 040 880 лева | | 100% | 40% | 60% | |

# **6. Размер на финансовата помощ за конкретно заявление за подпомагане:**

1. Минималният размер на общите допустими разходи, за които се кандидатства по тази интервенция за едно заявление за подпомагане, е левовата равностойност на 30 000 евро.

2. Максималният размер на общите допустими разходи, за които се кандидатства по тази интервенция за едно заявление за подпомагане е до левовата равностойност на 300 000 евро.

3. Максималният размер на общите допустими разходи за целия период на прилагане на СП (2023-2027) по тази интервенция за един кандидат е до левовата равностойност на 600 000 евро.

4. Подпомагането за намаляване загубата на биологично разнообразие, опазване на горските местообитания и намаляване на незаконните дейности в горските територии ще бъде до 100% от допустимите разходи съгласно предоставената възможност на Регламент(ЕС) 2021/2115 на Европейския парламент и на Съвета чл.73, т. 4, б. в „i“.

**7. Допустими кандидати/бенефициенти:**

|  |
| --- |
| **I. Критерии за допустимост на кандидатите:**  Допустими за подпомагане са:  1. Изпълнителна агенция по горите;  2. Регионалните дирекции по горите;  3. Дирекциите на природни паркове.  **II. Критерии за недопустимост на кандидатите:**  **1.** Кандидатите не са допустими за подпомагане и не могат да подадат заявление за подпомагане, в случай че:  **1.1.** са осъдени с влязла в сила присъда, за престъпление по чл. 108а, чл. 159а - 159г, чл. 172, чл. 192а, чл. 194 - 217, чл. 219 - 252, чл. 253 - 260, чл. 301 - 307, чл. 321-307, 321, 321а и чл. 352 - 353е от Наказателния кодекс;  **1.2.** са осъдени с влязла в сила присъда, за престъпление, аналогично на тези по т. 1.1, в друга държава членка или трета страна;  **1.3.** е налице неравнопоставеност в случаите по чл. 44, ал. 5 от ЗОП;  **1.4.** с акт на компетентен орган е установено, че:  **а)** са представили документ с невярно съдържание, свързан с удостоверяване липсата на основания за отстраняване или изпълнението на критериите за оценка, както в процедури по възлагане на обществени поръчки, така и в процедури по предоставяне на безвъзмездна финансова помощ;  **б)** не са предоставили изискваща се информация, свързана с удостоверяване липсата на основания за отстраняване или изпълнението на критериите за допустимост или оценка.  **1.5.** е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 - 305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатът или участникът е установен;  **1.6.** е налице конфликт на интереси, който не може да бъде отстранен.  **1.6.1.** опитал е да повлияе на вземането на решение от страна на ДФЗ, свързано с отстраняването, подбора или възлагането, включително чрез предоставяне на невярна или заблуждаваща информация;  **1.7.** не са изпълнили разпореждане на Европейската комисия за възстановяване на предоставената им неправомерна и несъвместима държавна помощ.  **2.** Основанията по т. 1.1, 1.2, 1.6 и 1.6.1. се отнасят за управляващия кандидата.  **3.** Обстоятелствата по т. 1 се проверят служебно, с изключение на обстоятелствата по т. 1.2, 1.3, 1.4, 1.6 и 1.6.1., за които се подава декларация съгласно Приложение № 1.  **4.** Основанията за недопустимост по т. 1 се прилагат до изтичането на следните срокове:  **4.1.** определени във влязъл в сила акт на компетентните органи съгласно законодателството на държавата, в която е извършено нарушението;  **4.2.** пет години от влизането в сила на присъдата по отношение на обстоятелства по т. 1.1. и 1.2., освен ако в присъдата е посочен друг срок на наказанието;  **4.3.** три години от влизането в сила на акт на компетентните органи съгласно законодателството на държавата, в която е извършено нарушението, по отношение на обстоятелства по т. 1.4. буква „а“ или т. 1.5.  **5.** Кандидати, за които е налице обстоятелство по т. 1 имат право да представят доказателства при подаване на заявлението за подпомагане или в срок определен в изпратено от ДФЗ уведомление чрез СЕУ за констатираните обстоятелства, че са предприели действия за тяхното отстраняване съгласно чл. 56 от ЗОП.  **6.** Не се дава предимство, а даденото предимство се отнема в случаите, когато бъде установено, че кандидат е създал изкуствено условията, необходими за получаване на това предимство, в противоречие с целите на европейското право и действащото законодателство в областта на допустимите за подпомагане дейности по настоящите Условия за кандидатстване. |

# **8. Допустими дейности/инвестиции:**

|  |
| --- |
| Подкрепата в настоящата интервенция е насочена към предотвратяване на щети по горските екосистеми и биоразнообразието чрез:   1. Закупуване на информационно и телекомуникационно оборудване и средства за наблюдение и противодействие на незаконните посегателства над горските и дивечови ресурси:   **1.1**. Закупуване на специализирана високопроходима техника - високопроходими автомобили;   * 1. Закупуване на информационно и телекомуникационно оборудване и средства за наблюдение и борба с незаконните посегателства над горите и дивечовите ресурси.   **1.3.** Създаване, подобряване и поддръжка на софтуерни приложения за отчетност и контрол на извършваните дейности в горските територии и ловното стопанство. |

# **9. Условия за допустимост на дейностите/инвестициите, в т.ч. срок за изпълнение на одобрените заявления за подпомагане:**

|  |
| --- |
| **I. Условия за допустимост на дейностите/инвестициите:**  1. Подпомагат се проектни предложения, които се осъществяват на територията на Република България.  2. Подпомагат се проектни предложения, за които е проведена процедура по реда на Закона за опазване на околната среда (ЗООС) и/или Закона за биологичното разнообразие (ЗБР) и има влязъл в сила административен акт, издаден по реда на глава шеста от Закона за опазване на околната среда и/или Закона за биологичното разнообразие или писмо, издадено по реда на чл. 2, ал. 2 от Наредбата за условията и реда за извършване на оценка за съвместимостта на планове, програми, проекти и инвестиционни намерения с предмета и целите на опазване на защитените зони (ДВ бр. 73/2007 г.), с които/което се одобрява осъществяването на инвестиционното предложение, план, програма, проект.  3. Кандидатът не може да има район на дейност по-малък от 1 000,00 ха.  4. Одобрените инвестиции по подаденото заявление за подпомагане се изпълняват в срок до 24 месеца от датата на подписването на административния договор, но не по-късно от 1 септември 2029 г.  **II. Условия за недопустимост на дейностите/инвестициите:**  1. Безвъзмездна финансова помощ не се предоставя за проектни предложения, оказващи отрицателно въздействие върху околната среда и включващи инвестиции, които не отговарят на разпоредбите на Закона за горите (ЗГ) и подзаконовите нормативни актове за неговото прилагане, Закона за биологичното разнообразие (ЗБР), Закона за опазване на околната среда (ЗООС), Закона за защитените територии (ЗЗТ).  2. Безвъзмездна финансова помощ не се предоставя за проектни предложения, ако за същите инвестиционни разходи кандидатът е получил публична финансова помощ от държавния бюджет или от бюджета на Европейския съюз. |

# **10. Допустими разходи:**

|  |
| --- |
| Предоставя се безвъзмездна финансова помощ за следните допустими за подпомагане по интервенцията разходи:  1. Закупуване на информационно и телекомуникационно оборудване и средства за наблюдение и противодействие на незаконните посегателства над горските и дивечови ресурси:  1.1. Закупуване на специализирана високопроходима техника - високопроходими автомобили.  1.2. Закупуване на информационно и телекомуникационно оборудване и средства за наблюдение и борба с незаконните посегателства над горите и дивечовите ресурси:  1.2.1.  1.2.2.  1.2.3.  1.2.4. , в това число и за нощно виждане  1.2.5.  1.2.6.  1.2.7.  1.2.8.  1.3. Създаване, подобряване и поддръжка на софтуерни приложения за отчетност и контрол на извършваните дейности в горските територии и ловното стопанство.  2. Общи разходи, свързани със заявлението за подпомагане, в т.ч. разходи за предпроектни проучвания, хонорари за архитекти, инженери и консултанти, управление на проекта, извършени както в процеса на подготовка на проекта преди подаване на заявлението за подпомагане, така и по време на неговото изпълнение. Общите разходи по проекта не могат да надхвърлят 2 % от общия размер на допустимите инвестиции по заявлението за подпомагане. |

# **11. Условия за допустимост на разходите и избрана система за оценка на обоснованост на разходите:**

**11.1. Условия за допустимост на разходите:**

|  |
| --- |
| 1. Безвъзмездната финансова помощ по реда на настоящите Условия за кандидатстване се предоставя в рамките на наличните средства под формата на възстановяване на действително направени и платени допустими разходи.  2. Разходите от Раздел 10. „Допустими разходи“ са допустими, ако са извършени след подаване на заявлението за подпомагане, независимо дали всички свързани с тях плащания са направени, с изключение на разходите по т. 2.  3. Разходите по т. 2 от Раздел 10. „Допустими разходи“ са допустими, ако са извършени не по-рано от 1 януари 2023 г, независимо дали всички свързани с тях плащания са направени.  4. Допустимите разходи по т. 2 от Раздел 10. „Допустими разходи“ не може да надхвърлят следните стойности:  а) разходите за консултантски услуги, свързани с подготовката на заявлението за подпомагане, не могат да надхвърлят 1 на сто от допустимите разходи по т. 1 от Раздел 10. „Допустими разходи“;  б) разходите за консултантски услуги, свързани с управлението на проекта, не могат да надхвърлят 1 на сто от допустимите разходи по т. 1 от Раздел 10. „Допустими разходи“.  5. Държавен фонд „Земеделие“ извършва оценка на обосноваността на предложените за финансиране разходи по т. 1 от Раздел 10 „Допустими разходи“ чрез представяне на най-малко три съпоставими независими оферти, които съдържат наименованието и ЕИК/БУЛСТАТ на оферента, срока на валидност на офертата, датата на издаване на офертата и подпис на оферента, подробна техническа спецификация на доставките/услугите, цена в левове или евро с посочен данък върху добавената стойност (ДДС).  6. В случаите по т. 5 оферентите, когато са местни лица, трябва да са вписани в Търговския регистър към Агенцията за вписване, а оферентите – чуждестранни лица, следва да представят документ за правосубектност съгласно националното им законодателство.  7. Кандидатите събират офертите по т. 5 чрез прилагане на принципа на пазарни консултации съгласно ЗОП, като публикуват на профила на купувача информация относно вида на инвестицията, която ще бъде заявена за финансиране, придружена от техническа спецификация с посочени минимални параметри или подробно описание на актива. Кандидатите определят подходящ срок за получаване на оферти, който не може да бъде по-кратък от 5 работни дни.  8. Минималното съдържание на офертите по т. 5 е: наименование и ЕИК/БУЛСТАТ на оферента, срок на валидност на офертата, дата на издаване на офертата, подпис на офертата, техническо предложение, ценово предложение в лева или евро с посочен ДДС.  9. Държавен фонд „Земеделие“ извършва съпоставка между размера на разхода, посочен в представените оферти и одобрява за финансиране разхода до най-ниския му размер.  10. Разходите за закупуване на високопроходими автомобили са допустими, само ако съответстват на нуждите на кандидата и са пряко свързани с целите на заявлението за подпомагане. Разходите за закупуване на един високопроходим автомобил не могат да превишават левовата равностойност на 50 000 евро без ДДС.  11. За разходите по т. 2 от Раздел 10. „Допустими разходи” не се изисква да се представят оферти. Допустимите разходи по т. 2 от Раздел 10. „Допустими разходи” не може да надхвърлят стойностите по т. 4 от настоящият раздел.  12. При подаване на заявлението за подпомагане кандидатите представят заверено от възложителя копие на всички документи от проведената съгласно изискванията на ЗОП обществена поръчка.  13. Допустимо е откриване на процедура по реда на ЗОП за избор на изпълнител/и на дейности по заявлението и преди сключване на административен договор, но не по-рано от датата на подаване на заявлението за подпомагане.  **14. ВАЖНО!!! *Техническите спецификации, с посочени минимални параметри или подробно описание на актива/услугата, описани в СЕУ в Таблицата за заявените разходи в Приложение № 2 към Условията за кандидатстване, трябва да съответстват на публикуваното на профила на купувача при набиране на офертите. Въз основа на тях след подписване на административния договор следва да бъдат проведени процедурите по ЗОП, извън случаите, описани в т. 13 от настоящия раздел***.  **11.2. Недопустими разходи:**   1. Закупуване или наем на земя и сгради; 2. Данък върху добавена стойност (ДДС), с изключение на невъзстановим ДДС, когато е поет действително и окончателно от кандидати, различни от лицата, освободени от данък съгласно чл. 3, ал. 5 от Закона за данък върху добавената стойност (ЗДДС); 3. Оперативни разходи; 4. Банкови такси, разходи за гаранции, изплащане и рефинансиране на лихви, застраховки; 5. Разходи за принос в натура; 6. Инвестиции, които представляват обикновена подмяна; 7. Разходи, свързани с плащания в брой; 8. Инвестиции, за които ДФЗ-РА или друг компетентен орган установи изкуствено създадени условия за получаване на безвъзмездната финансова помощ с цел осъществяване на предимство в противоречие с целите на интервенцията; 9. Неустойки за неизпълнение по договорите с избраните доставчици/изпълнители; 10. Натрупани лихви върху изплатени авансови плащания; 11. Разходи за изследвания за разработване на нови продукти, процеси и технологии; 12. Обезщетения за отчуждаване на имоти; 13. Инвестиции, за които е установено двойно финансиране. 14. Инвестиции, за които се установи, че ще имат отрицателно въздействие върху околната среда. 15. Общи разходи, извършени преди 01.01.2023 г.; 16. Разходи, извършени преди подаването на заявлението за подпомагане от страна на кандидата, независимо дали всички свързани плащания са направени или не, с изключение на разходите по т. 2 от Раздел 10 „Допустими разходи; 17. Инвестиция, за която е установено, че ще оказва отрицателно въздействие върху околната среда; 18. Не са в съответствие с чл. 189, параграф 3, буква „е“ от Регламент (ЕС, Евратом) № 2024/2509 на Европейския парламент и на Съвета от 23 септември 2024 година относно финансовите правила, приложими за общия бюджет на Съюза, съгласно който разходите следва да са приемливи, обосновани и отговарят на принципа на добро финансово управление, по-специално от гледна точка на икономичността и ефикасността. 19. Финансова помощ не се предоставя, ако за същите инвестиционни разходи кандидатът е получил публична финансова помощ от държавния бюджет или от бюджета на Европейския съюз. 20. Всички други разходи, които не са определени като допустими съгласно Раздел 10 „Допустими разходи“. 21. Не се подпомагат заявления за подпомагане, включващи само разходи за създаване, подобряване и поддръжка на софтуерни приложения за отчетност и контрол на извършваните дейности в горските територии и ловното стопанство. |

# **12. Критерии за подбор и предварителна оценка:**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1. Предварителна оценка на заявления за подпомагане се извършва, когато заявената финансова помощ по подадените заявления за подпомагане надвишава с повече от 50 на сто бюджета по приема. Предварителната оценка се извършва по реда на чл. 11 от Наредба № 4 от 2024 г.  2. Критерии за подбор, по които ще бъдат класирани постъпилите за подпомагане заявления са:  **Критерии за подбор на проектните предложения**   |  |  |  |  | | --- | --- | --- | --- | | № | Описание | Точки | | | да | не | | **1.** | **Заявлението за подпомагане е представено от:** | **30** | **0** | | Дирекция на природен парк; | 30 | 0 | | Регионална дирекция по горите; | 20 | 0 | | Изпълнителна агенция по горите; | 10 | 0 | | **2.** | **Територията, върху която бенефициента упражнява функциите си по опазване на горските местообитания и намаляване на незаконните дейности** | **30** | **0** | | над 200 000 ха; | 30 | 0 | | от 100 000, 01 до 200 000 ха; | 25 |  | | от 1 000,01 до 100 000 ха. | 20 | 0 | | **3.** | **Брой констатирани нарушения за последните 5 години за които има образувано административно наказателно производство:** | **30** | **0** | | над 1 500 бр.; | 30 | 0 | | от 751 до 1 500 бр.; | 20 | 0 | | от 500 до 750 бр. | 10 | 0 | | **4.** | **Участие в изпълнението на проекти с европейско финансиране за последните 5 години:** | **10** | **0** | | над 10 бр.; | 10 | 0 | | от 6 до 9 бр.; | 8 | 0 | | от 2 до 5 бр.; | 6 | 0 | | 1 бр. | 4 | 0 | | Всичко точки: | | **100** | 0 |   **Методика за оценка на проектните предложения**   1. Съответствието с критериите за подбор на проекти се преценява към датата на подаване на заявлението за подпомагане съобразно приложените към него документи. 2. Точките по критерий № 2 се определят съгласно Приложение № 3 „Площ на териториалния обхват на допустимите кандидати“. 3. Точките по критерий № 3 се определят съгласно Приложение № 4 „Брой констатирани нарушения за последните 5 години, за които има образувано административно наказателно производство“ по официално предоставена информация от ИАГ. 4. Точки по критерии № 4 се определят съгласно подадена от кандидата за подпомагане декларация за участие в изпълнението на проекти с европейско финансиране, като за всеки проект се представя копие от съответния/съответните договори или линк към официален източник на информация, доказващ наличието на допълнителна информация по изпълнението на административен договор за безвъзмездно финансово подпомагане, грантово споразумение или друг еквивалентен документ (Приложение № 5).   5. Подпомагат се проекти, които са получили **минимален брой от 30 точки** по критериите за подбор. |

# **13. Приложим режим на минимални/държавни помощи**

|  |
| --- |
| Определението на понятието „държавна помощ” се съдържа в член 107, параграф 1 от Договора за функционирането на Европейския съюз (ДФЕС). Държавна помощ е всяка помощ, предоставена от държавата-членка на ЕС, под каквато и да било форма, която нарушава или предизвиква опасност от нарушаване на конкуренцията, поради поставяне в по-благоприятно положение на определени предприятия или производството на определени стоки, доколкото се засяга търговията между държавите-членки на ЕС. По правило предоставянето на държавни помощи е забранено като изключенията от тази забрана са нормативно уредени.  Правилата за държавна помощ се прилагат, само когато бенефициентът на дадена интервенция е „предприятие“. Съдът последователно определя предприятията като субекти, които се занимават с икономическа дейност, независимо от техния правен статут и начина, по който те се финансират. Класифицирането на определено образувание като предприятие зависи изцяло от естеството на неговите дейности.  Следователно квалификацията на дадена мярка като помощ по смисъла на член 107, параграф 1 от ДФЕС  изисква да бъдат изпълнени следните кумулативни условия: наличие на предприятие – бенефициер по интервенцията; интервенцията трябва да бъде приписана на държавата и да се финансира чрез държавни ресурси; трябва да предоставя предимство на получателя си, което да бъде избирателно; и интервенцията трябва да нарушава или заплашва да наруши конкуренцията и да засегне търговията между държавите-членки.  По първи критерий: Съгласно интервенцията, помощта ще се предоставя на ИАГ, РДГ и ДПП, които са част от държавната администрация, т.е. не са предприятие.  По втори критерий: Съгласно Известието на Комисията относно понятието за държавна помощ, посочено в член 107, параграф 1 от Договора за функционирането на Европейския съюз (2016/C 262/01) (Известието), държавните ресурси включват всички ресурси на публичния сектор, в т.ч. и ресурсите на публичните предприятия. В настоящия случай помощта ще бъде предоставена от СПРЗСР, като 60% се съфинансира от държавния бюджет и въпросната схема се приписва и на държавата и се финансира и чрез държавни ресурси.  Кандидатите получават помощ за закупуване на информационно и телекомуникационно оборудване и средства за наблюдение и противодействие на незаконните посегателства над горските и дивечови ресурси.  По трети критерий: В конкретния случай закупената техника и оборудване служи за контрол в конкретни територии и  следователно не представлява естествен монопол, защото няма друга структура или образувание, което да предоставя такава услуга на същата територия.  По четвърти критерий: Тъй като няма икономическа активност на равнището на преките кандидати и предвидената интервенция не предоставя никакво икономическо предимство на косвените кандидати, не е необходимо да се оценява нейното въздействие върху конкуренцията и върху търговията между държавите-членки.  Четирите кумулативни условия на член 107, параграф 1 от ДФЕС не са изпълнени в конкретния случай и следователно интервенцията не представлява държавна помощ. |

# **14. Изискуеми документи, в т.ч. документи, доказващи съответствие с критерии за подбор/оценка:**

|  |
| --- |
| 1. Заявление за подпомагане. Попълва се в електронен формат в СЕУ. 2. Обосновка на проектното предложение (*да съдържа минимум: цели на проектното предложение, какви са нуждите на кандидата, очаквани резултати от изпълнението*). 3. Писмено съгласуване/разрешение от страна на ИАГ за кандидатстване по интервенция II.Г.13, в съответствие с „Методически указания за регламентиране на работата на ИАГ и нейните структури при кандидатстване, изпълнение и отчитане на проекти с външно финансиране“, утвърдени със заповед № ЗАП-1154/21.12.2022 г. на изпълнителния директор на ИАГ. 4. Декларация при кандидатстване (Приложение № 1), *(Когато този документ не е представен към датата на подаване на заявлението за подпомагане, кандидатът трябва да го представи най-късно в срока, указан в писмото за отстраняване на несъответствия и нередовности* ). 5. Декларация за участие в изпълнението на проекти с европейско финансиране, придружена от копие от съответния/съответните договори или линк към официален източник на информация, доказващ наличието на допълнителна информация по изпълнението на административен договор за безвъзмездно финансово подпомагане, грантово споразумение или друг еквивалентен документ (Приложение № 5). 6. Копие на документация за възложената обществена поръчка за изпълнение на дейностите по заявлението, извършени преди подаване на заявлението за подпомагане, ведно с договора с избрания изпълнител с подробно описание на дейностите, сроковете и стойностите, предмет на договора (*изисква се в случай, че заявлението включва разходи по т. 2 от Раздел 10. „Допустими разходи“, извършени преди подаване на заявлението*). 7. Най-малко три съпоставими независими оферти, които имат най-малко следното минимално съдържание - наименование на офертата, срок на валидност на офертата, дата на издаване на офертата, подпис на офертата, техническо предложение, ценово предложение в лева или евро с посочен ДДС. Допустимо е същите да се представят с електронен подпис (КЕП) на издателя. (*Не се изисква за разходите по т. 2 от Раздел 10. „Допустими разходи”)*. 8. В случаите, когато оферентите са чуждестранни лица, следва да представят документ за правосубектност съгласно националното им законодателство. 9. Влязъл в сила административен акт от компетентния орган по околна среда (РИОСВ/МОСВ), издаден по реда на ЗООС и/или ЗБР, с който е оценено, че осъществяването на инвестиционното предложение не води до значително отрицателно въздействие върху околната среда. |

# **15. Подаване и разглеждане на заявления за подпомагане:**

|  |
| --- |
| 1. Кандидатстването се извършва единствено чрез електронно подадено заявление за подпомагане в СЕУ в срока на приема, посочен в заповедта за утвърждаване на насоките за кандидатстване. Реда за подаване на заявления е определен в Наредба № 105 от 22.08.2006 г. за условията и реда за създаване, поддържане, достъп и ползване на Интегрираната система за администриране и контрол. 2. Подаването на заявлението за подпомагане, както и всички документи към него се удостоверява с КЕП на кандидата чрез СЕУ. Кандидатът подписва заявлението за подпомагане с валиден КЕП към дата на кандидатстване с титуляр представляващия кандидата, като автор на подписа в този случай следва да е представляващия кандидата. 3. Когато заявлението за подпомагане ще се подава от упълномощено лице, представляващия кандидата може да извърши упълномощаване директно в СЕУ чрез индивидуалния си профил, където определя обхвата на правата и потвърждава упълномощаването с КЕП, съгласно чл. 48, ал. 2 и 3 от Наредба № 105 от 2006 г. 4. Кандидатите могат да подават само едно заявление за подпомагане в рамките на срока за подаване на заявления за подпомагане. В случай, че един и същи кандидат е подал повече от едно заявление за подпомагане, ДФ „Земеделие“ ще разглежда само последното постъпило заявление за подпомагане, а предходните се считат за оттеглени. 5. Документите се прилагат към заявление за подпомагане във формат „pdf”, “jpg”, “doc/docx” , “xls”/xlsx”, „rar” или „zip”. Оригиналите на документите се съхраняват от кандидата и се представят при поискване. 6. Кореспонденцията и уведомленията във връзка с оценката на заявлението за подпомагане се осъществяват през СЕУ. 7. Когато при административните проверките се установи липса на документи или друга нередовност, на кандидата се изпраща уведомление чрез СЕУ за установените липси/нередовности и се определя срок за тяхното отстраняване. Във връзка с оценката на заявлението за подпомагане, ДФЗ може да изиска от кандидата да представи и други данни и/или документи, непосочени в раздел 14 „Изискуеми документи, в т.ч. документи, доказващи съответствие с критерии за подбор“, както и такива, за които не е възможно извършването на служебна проверка. Уведомлението съдържа и информация, че неотстраняването на нередовностите в срок може да доведе до прекратяване на производството по отношение на кандидата. Уведомлението съдържа и информация, че неотстраняването на нередовностите в срок може да доведе до прекратяване на производството по отношение на кандидата. 8. Предварителната оценка по чл. 11 от Наредба № 4 от 25.10.2024 г. се извършва въз основа на приложените към заявленията за подпомагане изискуеми документи за доказване на съответствие с изпълнение на изискванията на съответния критерий за подбор и служебни проверки за условията, за които не е предвидено представяне на документи. 9. Представените след указания срок по т. 7 данни и/или документи, както и такива, които не са изрично изискани от ДФЗ, не се вземат предвид при оценката на заявлението за подпомагане. Уведомлението съдържа и информация, че неотстраняването на нередовностите в срок може да доведе до прекратяване на производството по отношение на кандидата. 10. При непредставяне на изисканата допълнителна информация или разяснения или при неотстраняването на нередовностите в срока по т. 7, заявлението за подпомагане може да бъде отхвърлено само и единствено на това основание. |

# **16. Други специфични условия:**

|  |
| --- |
| 1. Заявленията за подпомагане по настоящата процедура се подават изцяло по електронен път чрез СЕУ на следния интернет адрес: <https://seu.dfz.bg> 2. Предоставянето на безвъзмездната финансова помощ се извършва по реда на Наредба № 4 от 2024 г. за реда за предоставяне на безвъзмездна финансова помощ, за сключване и изменение на административни договори, за налагане на административни санкции за интервенциите по чл. 73, 74, 75, чл. 77, параграф 1, букви „а“, „в“–„е“ и чл. 78 от Регламент (ЕС) 2021/2115, за условията и реда за изплащане, за отказ за изплащане и намаления на плащанията, и за оттегляне на изплатената финансова помощ за интервенциите по чл. 73, 74, 75, 77 и 78 от същия регламент. |

# **17. Приложения към условията за кандидатстване:**

|  |
| --- |
| Приложение № 1 „Декларация при кандидатстване“.  Приложение № 2 „Заявление за кандидатстване“.  Приложение № 3 „Площ на териториалния обхват на ИАГ, РДГ и ДПП“.  Приложение № 4 „Брой констатирани нарушения за последните 5 години за които има образувано административно наказателно производство“ – по официално предоставена информация от ИАГ.  Приложение № 5 „Декларация за участие в изпълнението на проекти с европейско финансиране“, придружена от копие от съответния/съответните договори или линк към официален източник на информация, доказващ наличието на допълнителна информация по изпълнението на административен договор за безвъзмездно финансово подпомагане, грантово споразумение или друг еквивалентен документ.  . |